Les estacions de muntanya són un dels principals motors de desenvolupament econòmic a les comarques de muntanya dels Pirineus.
En temporada hivernal són el principal factor inductor de creixement i generació de rendes i ocupació, sense gaires més alternatives.
Per això resulta de gran importància, utilitat pública i interès social, assegurar el manteniment i prosperitat de les estacions de muntanya, la seva solvència i viabilitat empresarial; garantir el respecte a l'entorn i la compatibilitat amb el medi natural, i adequar-ne el desenvolupament als reptes del canvi climàtic.
Com a conseqüència de la situació d'emergència ocasionada per la crisi del COVID-19, el passat 13 de març de 2020 es va determinar el tancament de les estacions d'esquí alpí i nòrdic, com també qualsevol altre estació de muntanya.
Tanmateix, en el marc de les mesures de l'Administració de la Generalitat per recuperar ràpidament l'activitat econòmica general, pel que fa a les estacions de muntanya, com a principals motors econòmics i de generació d'ocupació a les comarques del Pirineu, es considera adient posar en marxa quan abans millor un conjunt de mesures i ajuts de suport a les estacions d'esquí.
En concret, aquestes subvencions tenen per objecte donar suport a les estacions d'esquí alpí, que exerceixen un lideratge territorial en el desenvolupament local en l'entorn de muntanya, per tal de promoure i implantar la digitalització dels sistemes de control i accés dels esquiadors basats en targetes sense contacte; un sistema unificat d'aplicacions digitals adreçades als usuaris, basats en un suport forfet compatible a totes les estacions catalanes; i millorar les instal·lacions de neu per garantir el mantell nival i la seva eficiència energètica.
Per això, d'acord amb les previsions del capítol IX del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, així com els preceptes de caràcter bàsic de la Llei 38/2003, de 17 de novembre, general de subvencions, i del seu Reglament, aprovat pel Reial decret 887/2006, de 21 de juliol, i la resta de normativa aplicable,
S'aproven les bases reguladores per a la concessió de subvencions a les estacions d'esquí alpí i de muntanya de Catalunya, les quals consten en l'annex d'aquesta Ordre.
Barcelona, 22 de setembre de 2020
L'objectiu principal d'aquestes subvencions és impulsar projectes d'inversions a les estacions d'esquí alpí i de muntanya de Catalunya abans de la propera temporada d'hivern, destinades a les finalitats següents:
Promoure projectes d'innovació tecnològica en l'àmbit dels sistemes digitals de control d'accés als esquiadors basats en targetes sense contacte, que opcionalment siguin compatibles en un sistema unificat a totes les estacions catalanes i que permeti desenvolupar aplicacions ajustades a les necessitats de les persones usuàries.
Contribuir a ampliar i renovar les instal·lacions de producció de neu per garantir la disponibilitat del mantell nival i reduir la seva incertesa, al mateix temps que es millora la eficiència energètica de les instal·lacions i la seva sostenibilitat.
A més de la utilitat pública i l'interès social de les finalitats assenyales, es considera també d'interès públic, econòmic i social, reprendre i assegurar el manteniment de l'activitat a les estacions d'esquí alpí i de muntanya, en la mesura que la riquesa, el manteniment i l'augment de l'ocupació que es puguin generar repercuteixen directa i indirectament en benefici de les comarques de muntanya i de les seves poblacions.
2.1 Poden ser objecte de les subvencions regulades en aquestes bases les línies i actuacions següents:
Innovació tecnològica dels sistemes d'accés
a) Implantació de sistemes digitals de control d'accés als esquiadors, basats exclusivament en targetes sense contacte, que permetin millorar la seguretat i l'experiència de client i el desenvolupament de noves activitats de negoci.
b) Opcionalment, integració del control d'accés als esquiadors en un sistema unificat a totes les estacions catalanes, basat en un suport forfet compatible, que permeti desenvolupar productes ajustats a les necessitats dels usuaris i el desenvolupament del sector del turisme de neu.
Renovació, substitució i millora de les xarxes i les instal·lacions existents destinades a la producció de neu, incloses les conduccions d'aigua i el suport amb canons de baixa pressió, que millorin la qualitat de la producció i l'eficiència energètica de les instal·lacions, com també la resta de condicionants mediambientals i de sostenibilitat.
2.2 El període d'execució de les actuacions és el que, amb aquesta finalitat, s'indica en la convocatòria corresponent.
L'òrgan concedent pot ampliar aquest termini, a petició del/de la beneficiària, si aquest/a acredita, en els termes i condicions previstes a l'article 32 de la Llei 39/2015, d'1 d'octubre, la impossibilitat d'executar l'actuació dins del termini previst per causa justificada que no li sigui directament imputable.
Atès que la titularitat i el finançament de la majoria d'estacions d'esquí alpí i de muntanya catalanes correspon a l'Administració de la Generalitat i el seu sector públic, poden optar a les subvencions regulades en aquestes bases les persones jurídiques o ens locals titulars d'estacions d'esquí alpí i activitats de muntanya de Catalunya.
d) Complir la normativa sobre propietat intel·lectual i protecció de dades.
e) En el cas de titulars persones jurídiques, estar legalment constituïdes i inscrites en el registre corresponent.
f) Complir les obligacions que estableixen els articles 32.1, 32.3 i 36.4 de la Llei 1/1998, de 7 de gener, de política lingüística.
g) En el cas d'empreses que disposin d'una plantilla igual o superior a 50 persones, donar ocupació a persones amb discapacitat en un percentatge mínim d'un 2% de la plantilla respectiva, en compliment de l'obligació que preveu l'article 42 del text refós de la Llei general de drets de les persones amb discapacitat i de la seva inclusió social aprovat pel Reial decret legislatiu 1/2013, de 29 de novembre, o bé complir el que estableix el Reial decret 364/2005, de 8 d'abril, i el Decret 86/2015, de 2 de juny, que regulen el compliment alternatiu amb caràcter excepcional de la quota de reserva en favor de treballadors amb discapacitat, d'acord amb el que estableix l'article 92.5 del text refós de la Llei de finances públiques de Catalunya.
h) En el cas d'empreses i ens locals que disposin d'una plantilla igual o superior a 25 persones, indicar els mitjans, amb l'acord dels agents socials, per prevenir i detectar casos d'assetjament sexual i d'assetjament per raó de sexe, i intervenir-hi en els centres de treball.
i) En el cas d'ens locals, complir les obligacions que estableixen els articles 9, 10, 11 i 35 de la Llei 1/1998, de 7 de gener, de política lingüística.
j) En el cas d'ens locals, complir la normativa vigent d'integració de persones discapacitades en matèria de processos de selecció de personal.
k) No haver estat mai objecte de sancions administratives fermes ni de sentències fermes condemnatòries perquè han exercit o tolerat pràctiques laborals considerades discriminatòries per raó de sexe o de gènere.
l) Per ser beneficiari de la Línia 1.
Innovació tecnològica dels sistemes d'accés, no haver estat objecte en els darrers anys de resolucions administratives o judicials d'incompliment d'obligacions especifiques d'implantar sistemes digitals de control d'accés, exigibles jurídicament en convenis o instruments jurídics de col·laboració amb l'Administració o les entitats publiques de la Generalitat de Catalunya.
m) Per ser beneficiari de la Línia 2.
Renovació, substitució i millora de les xarxes i les instal·lacions existents destinades a la producció de neu, disposar de la resolució de llicència ambiental o document acreditatiu del compliment de la tramitació ambiental pertinent.
c) No oferir ni facilitar a càrrecs o empleats públics avantatges personals o materials, ni per a ells mateixos ni per a terceres persones amb la voluntat d'incidir en el procediment d'adjudicació de la subvenció.
d) Col·laborar amb l'òrgan competent en les actuacions que realitzi per al seguiment i/o l'avaluació del compliment de les obligacions establertes en la base 19, particularment facilitant la informació que els sigui sol·licitada per a aquestes finalitats relacionades amb la percepció de fons públics.
e) Facilitar la informació que la legislació de transparència imposa als adjudicataris en relació amb l'Administració, sens perjudici del compliment de les obligacions de transparència que els pertoquin de forma directa per previsió legal, en els supòsits establerts en l'article 3.4 de la Llei 19/2014, de 29 de desembre, de transparència, accés a la informació pública i bon govern.
4.3 En el cas d'incompliment dels principis ètics i regles de conducta establertes en la base 4.2 serà d'aplicació el règim sancionador previst en la Llei 19/2014, de 29 de desembre, i les sancions que preveu l'article 84 pel que fa a beneficiaris d'ajuts públics, sens perjudici d'aquelles altres possibles conseqüències previstes a la legislació vigent en matèria de subvencions.
5.1 Cada convocatòria estableix la posició pressupostària a què s'han d'imputar les subvencions i determina la quantia màxima per a cadascuna de les línies i actuacions.
5.2 L'import de cadascuna de les subvencions concretes es determina en la convocatòria corresponent i, en cap cas, pot superar el cost total de l'actuació per la qual es concedeix.
5.3 La convocatòria estableix la despesa mínima, realitzada i justificada, de l'actuació subvencionada, exigible per poder considerar acomplert l'objecte i la finalitat de la subvenció, que ha de permetre, en el cas que el cost final efectiu de l'actuació subvencionada sigui inferior al cost inicialment pressupostat, la reducció, en la mateixa proporció, de la quantia de la subvenció atorgada.
6.1 Es consideren despeses subvencionables les que de manera inequívoca responguin a la naturalesa de l'actuació subvencionada, resultin estrictament necessàries per a aquesta actuació, i es facin en el termini i les condicions que determinen aquestes bases reguladores.
En concret, són despeses subvencionables les que s'estableixen a continuació:
a) Despeses directes: aquelles que, inequívocament, s'identifiquen amb les activitats d'instal·lació d'un sistema de control d'accés, la implantació de sistemes digitals de gestió del mateix i el nexe amb elles es pot demostrar sense cap dubte
b) Despeses de infraestructura i equipaments: referents a tots aquells elements (obra civil, comunicacions, taquilles, torns, etc.) necessaris per garantir la implantació del sistema a les estacions, la completa integració del sistema de control d'accés i les obres i instal·lacions per produir neu i emmagatzemar aigua (bassa).
c) Despeses d'adequació i substitució d'equipament existent.
d) Despeses associades a tasques de disseny i desenvolupament d'elements programari que permetin la total integració entre sistemes.
Es considera despesa realitzada la que hagi estat efectivament pagada amb anterioritat a la finalització del període de justificació determinat en la convocatòria.
En el cas dels ens locals, es considera despesa realitzada la que hagi estat efectivament facturada i amb obligació a pagar amb anterioritat a la finalització del període de justificació determinat en la convocatòria.
6.3 Les persones beneficiàries podran subcontractar les actuacions que conformen el pla d'execució del projecte subvencionat, amb el límit del 75% del cost total elegible.
En cap cas es poden subcontractar activitats que, tot i augmentar el cost de l'activitat subvencionada, no aportin valor afegit al contingut de la mateixa activitat.
Així mateix, d'acord amb el que estableix l'apartat 3 de l'article 29 de la Llei 38/2003, de 17 de novembre, general de subvencions, si l'import de la subvenció és superior a 60.000 euros, i se subcontracta més del 20% de l'import de la subvenció, la subcontractació estarà sotmesa a l'obligació establerta a l'apartat f) de la base 19.
7.1 Les sol·licituds s'han de presentar de la manera següent:
a) En el cas d'ens locals, les sol·licituds acompanyades de la documentació requerida han de ser formalitzades pel/per la representant legal i s'han de presentar en el registre telemàtic disponible de la Generalitat de Catalunya, mitjançant l'extranet de les administracions públiques de Catalunya, EACAT, en el termes que estableix la normativa vigent.
El formulari de sol·licitud, així com la informació sobre aquest tràmit, estan a disposició dels sol·licitants a l'extranet de les administracions públiques de Catalunya, EACAT, web: http://www.eacat.cat.
La impossibilitat tècnica o d'altra índole no eximeix, en cap cas, als ens locals, de l'obligació de trametre la documentació dins el termini establert en la convocatòria excepte si es produeix una interrupció no planificada en el funcionament de la plataforma EACAT durant l'últim dia establert per a la realització del tràmit corresponent.
En aquest cas, la tramesa es podrà dur a terme durant els tres dies hàbils consecutius i es publicarà una notícia a EACAT que comuniqui aquesta circumstància i els possible canals per fer el tràmit.
b) Per a la resta de sol·licitants, la presentació de les sol·licituds i altres tràmits associats al procediment de concessió de les subvencions i la seva justificació s'han de realitzar per via telemàtica utilitzant la Seu electrònica de la Generalitat de Catalunya, al web: http://web.gencat.cat/ca/tramits.
La sol·licitud s'ha d'emplenar en el formulari normalitzat que es podrà descarregar d'Internet a través dels enllaços que especifiqui la convocatòria i ha de ser signada per la persona representant legal de la persona sol·licitant de la subvenció.
En el supòsit d'interrupció no planificada en el funcionament dels sistemes electrònics de la seu durant l'últim dia establert per a la realització del tràmit corresponent, aquest es podrà dur a terme durant els tres dies hàbils consecutius.
La persona usuària ha de visualitzar un missatge a la seu en què es comuniqui aquesta circumstància.
7.2 La presentació de les sol·licituds, la identificació i la signatura electrònica de les persones sol·licitants s'ha de fer a través dels sistemes d'identificació i signatura electrònica admesos per la seu electrònica d'acord amb els criteris establerts a l'Ordre GRI/233/2015, del 20 de juliol, per la qual s'aprova el Protocol d'identificació i signatura electrònica en l'àmbit de l'Administració de la Generalitat de Catalunya.
7.3 Les persones beneficiàries o les seves representants legals també s'han d'identificar i signar electrònicament per fer la resta de transaccions associades al procediment de concessió i justificació de les subvencions per mitjans telemàtics i amb el nivell de seguretat que determini la convocatòria.
7.4 No es pot presentar més d'una sol·licitud per línia d'actuació.
7.5 La signatura i presentació de la sol·licitud comporta la plena acceptació d'aquestes bases reguladores i porta implícita l'autorització a l'òrgan gestor per poder comprovar, d'ofici, totes les dades que s'hi contenen.
a) Memòria explicativa de les actuacions objecte de la sol·licitud de subvenció incloent-hi les dates d'inici i finalització previstes i el lloc de realització del projecte.
b) Projectes tècnics signats pel tècnic competent.
c) Pressupost complet i detallat del projecte, en el qual figurin totes les despeses i els ingressos previstos, la quantia de la subvenció que se sol·licita i el detall de les fonts de finançament.
En el cas que el projecte consisteixi en diferents actuacions, el pressupost s'ha de desglossar per actuacions i per conceptes de despesa.
d) Qualsevol altra documentació que, expressament, es prevegi en la convocatòria corresponent.
e) En el cas d'ens locals, el certificat del/de la secretari/ària o del/de la interventor/a on consti la decisió de l'òrgan competent de l'ens local de sol·licitar la subvenció, així com el compromís d'executar l'actuació per a la qual es demana la subvenció, en cas d'obtenir-la i, en el cas que l'ens local aporti fons a l'actuació subvencionada, declaració responsable conforme hi ha crèdit suficient en el pressupost de l'ens local per al pagament de la part de l'actuació no coberta per la subvenció.
8.2 El compliment dels requisits previstos a la base 4.1 que siguin d'aplicació a cada persona sol·licitant s'acredita amb la declaració responsable que consta inclosa en el model de sol·licitud.
La inexactitud, falsedat o omissió de caràcter essencial en qualsevol dada o document que acompanyi la sol·licitud de subvencions deixa sense efecte aquest tràmit, des del moment en què es coneguin i prèvia audiència a la persona interessada, i, en conseqüència, comporten inadmissió de la sol·licitud de subvenció, sens perjudici que puguin ser causa de revocació de la subvenció, si es coneixen amb posterioritat a la concessió.
—10 Comprovació de dades i compliment de requisits
c) En el cas de persones jurídiques, les dades relatives a la personalitat jurídica, a la capacitat d'obrar i al document d'identificació fiscal de l'entitat, i a la inscripció als registres corresponents.
10.2 Pel que fa la resta de requisits, la comprovació es du a terme mitjançant el requeriment a la persona sol·licitant o beneficiària de la documentació que els acredita o mitjançant visita d'inspecció o a través d'altres mitjans d'acreditació.
Les sol·licituds admeses a la convocatòria es valoren per l'òrgan col·legiat previst a la base 12.3, el qual verificarà que les actuacions i els projectes presentats es corresponen amb l'objecte de les subvencions.
Els projectes s'han de desenvolupar sobre la base de criteris mediambientals i de sostenibilitat estrictes que respectin l'entorn i minimitzin el seu impacte i, en el cas de la línia 2, han de fomentar l'eficiència energètica i la reutilització de l'aigua del desglaç.
Per al cas que la dotació pressupostària fos insuficient per atendre la totalitat de les sol·licituds presentades, es procedirà al prorrateig de l'import consignat a les partides pressupostàries corresponents entre els sol·licitants en proporció al cost de les actuacions per a les quals s'han presentat sol·licituds, amb els topalls màxims de quantia i percentatge que es puguin establir en la convocatòria.
12.1 El procediment de concessió és el de concurrència no competitiva, pel tipus de subvencions de què es tracta.
12.2 L'òrgan instructor del procediment per a la concessió de les subvencions és la Direcció General de Polítiques de Muntanya i del Litoral.
12.3 Les sol·licituds presentades són analitzades i avaluades per un òrgan col·legiat integrat per les persones que s'indiquen en la convocatòria, el qual presenta la proposta de concessió de les subvencions al/a la titular de l'òrgan instructor, per tal que pugui formular la proposta de resolució provisional de concessió.
El funcionament de l'òrgan col·legiat es regeix per les disposicions aplicables als òrgans col·legiats de l'Administració de la Generalitat de Catalunya.
12.4 Un cop avaluades les sol·licituds i rebuda la proposta de l'òrgan col·legiat, el/la titular de l'òrgan instructor formula i notifica la proposta de resolució provisional de concessió de les subvencions d'acord amb el contingut i tràmits que estableix la base 13.
Un cop finalitzat el termini de presentació de la documentació requerida o d'al·legacions, el/la titular de l'òrgan instructor formula la proposta de resolució definitiva de concessió de les subvencions, a la vista, de la proposta de resolució provisional, de la documentació addicional presentada pels beneficiaris proposats i de les comprovacions d'ofici fetes d'acord amb la base 10.1, i l'eleva a l'òrgan resolutori.
12.5 Abans que no es dicti la resolució definitiva, es pot reduir parcial o totalment la subvenció, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
—13 Proposta de resolució provisional, acceptació de la subvenció, reformulació i presentació de la documentació addicional
13.1 La proposta de resolució provisional de concessió de les subvencions es notifica a les persones interessades mitjançant la seva publicació al Tauler electrònic de l'Administració de la Generalitat de Catalunya ( https://seu.gencat.cat/ca/informació-publica.html ).
13.2 La proposta de resolució provisional ha de contenir la llista de sol·licitants proposats per a ser beneficiaris de les subvencions.
En el supòsit que alguna de les persones proposades per a ser beneficiaris de la subvenció no l'accepti o desisteixi de la sol·licitud, el crèdit alliberat no podrà ser assignat en la convocatòria on s'hagi produït aquest cas.
13.3 Les persones proposades com a beneficiàries de les subvencions han de presentar la documentació que els sigui requerida en la proposta de resolució provisional d'acord amb l'apartat 5 d'aquesta base, dins el termini de 10 dies hàbils a comptar des de l'endemà de la publicació de la proposta de resolució provisional de concessió.
Dins d'aquest mateix termini, les persones sol·licitants poden presentar al·legacions, que es tindran en compte en el moment de resoldre.
13.4 Les persones proposades com a beneficiàries poden desistir de la sol·licitud o presentar la reformulació del projecte i del pressupost, dins del termini previst a la base 13.3, per adaptar-los a la subvenció proposada si l'import d'aquesta subvenció és inferior al sol·licitat mitjançant la presentació d'un document a tal efecte.
La possibilitat de reformulació en qualsevol cas ha de respectar l'objecte, les condicions i la finalitat de la subvenció i en cap cas pot comportar una modificació substancial del projecte.
Així mateix, s'han de continuar complint els límits de quantia de la subvenció que pugui establir la convocatòria.
a) Documentació acreditativa de la representació amb què actua la persona que representa la persona jurídica sol·licitant, si no s'ha inscrit en un registre públic.
En cas que la representació estigui inscrita a l'esmentat registre, no cal aportar aquesta documentació perquè l'òrgan instructor ho comprova d'ofici.
En el cas de presentar la documentació, els documents han de ser còpia digitalitzada que han d'anar acompanyats d'una declaració responsable que indiqui que aquesta còpia digitalitzada coincideix amb el document original corresponent.
Aquesta declaració s'ha d'adjuntar en el formulari d'aportació disponible en el mateix enllaç que el formulari de sol·licitud.
b) Per a destinataris que no són ens locals, sol·licitud de transferència bancària per a pagaments de la Tresoreria de la Generalitat de Catalunya a creditors/ores, que consta annex al model normalitzat de sol·licitud, degudament emplenat.
Si l'òrgan instructor, per causes alienes a la seva actuació, no pot aconseguir el/s document/s, ha de requerir a la persona beneficiària que els aporti en el termini de 10 dies hàbils.
—14 Inadmissió i desistiment de la sol·licitud.
b) L'incompliment dels requisits no esmenables, sense perjudici que aquest incompliment pugui ser causa de revocació de la subvenció, si es coneix amb posterioritat a la concessió.
14.3 Prèviament a la concessió de les subvencions, l'òrgan instructor ha de resoldre sobre la inadmissió o el desistiment de les sol·licituds, i ha de notificar la resolució d'inadmissió o desistiment a les persones interessades mitjançant la seva publicació al Tauler electrònic de l'Administració de la Generalitat de Catalunya ( https://seu.gencat.cat/ca/informacio-publica.html ), sens perjudici que pugui utilitzar addicionalment altres mitjans electrònics.
14.4 En la publicació de la resolució d'inadmissió han de constar els recursos, que contra aquesta siguin procedents, l'òrgan administratiu davant el qual s'han de presentar i el termini per interposar-los.
14.5 Sens perjudici del desistiment previst en la base 13.4, qualsevol persona sol·licitant pot desistir per escrit de la seva sol·licitud de subvenció, abans de la concessió, i l'òrgan instructor l'ha d'acceptar.
—15 Resolució del procediment i publicació
La resolució, degudament motivada, s'ha de dictar i publicar en el termini que, a aquest efecte, es determina en la convocatòria corresponent que, en cap cas, pot ser superior a sis mesos des de la data de publicació de la convocatòria.
Sens perjudici de l'obligació de resoldre, transcorregut el termini esmentat sense que s'hagi dictat i publicat la resolució expressa, les sol·licituds s'entenen desestimades i, en conseqüència, denegada la subvenció, d'acord amb el que preveu l'article 54.2.e) de la Llei 26/2010, de 3 d'agost, de règim jurídic i de procediment de les administracions públiques de Catalunya.
15.3 En la publicació de la resolució del procediment de concessió han de constar els recursos que contra aquesta resolució siguin escaients, l'òrgan administratiu o judicial davant el qual s'han de presentar i el termini per interposar-los.
16.1 S'ha de donar publicitat a les subvencions concedides amb indicació del seu import, objectiu o finalitat i els beneficiaris, al tauler electrònic de l'Administració de la Generalitat de Catalunya ( https://seu.gencat.cat/ca/informacio-publica.html ) i al web del Departament de Territori i Sostenibilitat.
16.2 S'ha de publicar mitjançant el Registre de subvencions i ajuts de Catalunya (RAISC) la informació prevista en l'article 4 del Decret 271/2019, de 23 de desembre, donant compliment a l'obligació de publicitat activa en matèria de subvencions establerta en l'article 15.1.c de la Llei 19/2014, del 29 de desembre, de transparència, accés a la informació pública i bon govern.
16.3 S'ha de donar publicitat mitjançant la Base de dades nacional de subvencions de la informació sobre les convocatòries i les resolucions de concessió de les subvencions, d'acord amb el previst a l'article 18 de la Llei 38/2003, de 17 de novembre, general de subvencions, i d'acord amb el Reial decret 130/2019, de 8 de març, pel qual es regula la Base de dades nacional de subvencions i la publicitat de les subvencions i altres ajuts públics.
17.1 S'estableix com a modalitat de justificació, per a tots el beneficiaris excepte els ens locals, el compte justificatiu amb aportació de justificants de despesa, d'acord amb el que estableix l'Ordre ECO/172/2015, de 3 de juny, sobre les formes de justificació de subvencions, modificada per l'Ordre VEH/79/2020, de 9 de juny.
La persona beneficiària ha de justificar el compliment de l'objecte de la subvenció, el compliment de les condicions i de la seva finalitat.
El compte justificatiu que conté la documentació de la realització de l'actuació s'ha de presentar dins del termini que, a aquest efecte, s'estableixi en la convocatòria corresponent.
L'òrgan concedent pot ampliar aquest termini, d'ofici o a petició de la persona beneficiària, si aquesta persona acredita, en els termes i condicions previstes a l'article 32 de la Llei 39/2015, d'1 d'octubre, la impossibilitat de donar compliment a aquesta obligació per causa justificada que no li sigui directament imputable.
Aquesta ampliació de termini per presentar la justificació no pot excedir de la meitat del termini inicial ni superar l'exercici pressupostari al qual s'ha d'imputar el pagament, i es pot concedir sempre que no es perjudiquin drets de tercers
17.2 La justificació del compliment de l'objecte de la subvenció, el compliment de les condicions i de la seva finalitat s'ha de dur a terme mitjançant la presentació a l'òrgan competent designat a la convocatòria del compte justificatiu que ha de contenir la documentació següent:
Una memòria explicativa del compliment de la finalitat de l'actuació subvencionada, amb indicació de les actuacions realitzades i dels resultats obtinguts.
Per a una millor exposició i abast dels treballs s'hi poden adjuntar fotografies o altres documents il·lustratius de l'actuació realitzada.
En cas de desviacions respecte del pressupost aprovat, caldrà indicar-ne els motius a la memòria i, en cas que s'haguessin imposat condicions particulars a la subvenció, també caldrà reflectir-les a la memòria.
Una memòria econòmica sobre el cost de les activitats realitzades, la qual ha de contenir:
a) Una relació classificada de les despeses de l'actuació, amb identificació del creditor, número de la factura o document de valor probatori equivalent en el tràfic mercantil, la base imposable, l'IVA i l'import total, la data d'emissió i la data de pagament.
b) Les còpies digitalitzades de les factures de les despeses imputades a la subvenció o els documents de valor probatori equivalent en el tràfic jurídic mercantil o amb eficàcia administrativa, i de la documentació acreditativa del pagament, consistent en l'extracte bancari o, en el cas de pagament efectiu, documentació acreditativa de la percepció de l'import per part del creditor o creditora.
Que les còpies digitalitzades dels justificants de les despeses presentades reprodueixen exactament els documents originals en poder de la persona beneficiària.
Que els justificants de despesa s'han imputat a les diferents fonts de finançament de manera que no se supera l'import unitari de cada justificant.
Que el total de les fons de finançament no supera el cost de l'actuació subvencionada.
Que es disposa d'un sistema de comptabilitat separada o que els justificants de despesa tenen assignat un codi comptable comú a les transaccions relacionades amb l'actuació subvencionada.
d) S'ha de presentar una liquidació del pressupost on s'indiquin i, si escau, es motivin les desviacions respecte del pressupost inicial.
e) Si és el cas, una relació detallada dels altres ingressos o subvencions que hagin finançat les actuacions subvencionades amb indicació de l'import i la seva procedència.
f) En el cas que s'hagin fet contractacions o subcontractacions per a l'execució de les actuacions objecte de la subvenció, s'han de presentar els pressupostos que, en aplicació del que preveu l'article 31.3 de la Llei 38/2003, de 17 de novembre, general de subvencions, ha d'haver sol·licitat el beneficiari, amb un mínim de tres, i la justificació de l'oferta elegida si no és la proposta econòmica més avantatjosa, tret que la despesa s'hagi fet amb anterioritat a la concessió de la subvenció, o que per les seves característiques especials no hi hagi en el mercat un nombre suficient d'empreses que les realitzin.
Quan es produeixi aquesta circumstància, caldrà adjuntar una memòria raonada en relació amb l'oferta triada, i/o altra documentació acreditativa de l'exclusivitat signada pel proveïdor o tècnic competent independent.
g) Documentació acreditativa dels mitjans emprats per a la publicitat i difusió de l'activitat subvencionada, en els quals s'hi ha d'haver fet constar que aquestes actuacions han estat subvencionades pel Departament de Territori i Sostenibilitat.
17.3 La documentació prevista en la base 17.2 s'ha de presentar al Departament de Territori i Sostenibilitat, amb el mateix format i a través dels canals que estableix la base 7.1.
Les declaracions responsables que s'indiquen en l'apartat anterior consten en el model de justificació.
17.4 En el cas dels ens locals, la justificació es du a terme d'acord amb el que preveu l'article 5.2 de l'Ordre ECO/172/2015, de 3 de juny, sobre les formes de justificació de subvencions, modificada per l'Ordre VEH/79/2020, de 9 de juny.
A aquests efectes, la persona titular de la intervenció o secretaria-intervenció de l'ens local emet una declaració responsable amb el contingut següent:
Que l'import de la subvenció (identificació de l'actuació subvencionada) ha estat registrat en la comptabilitat.
Que la relació de despeses que s'adjunta a la declaració responsable correspon a actuacions subvencionables, justificades mitjançant factures o altres documents comptables de valor probatori equivalent, i que han estat efectuades dins dels terminis establerts en la convocatòria de la subvenció i les bases reguladores.
Que l'objecte subvencionat ha estat executat d'acord amb les bases reguladores de la subvenció i la normativa aplicable.
Que el total de les fonts de finançament no supera el cost de l'actuació subvencionada.
Que la documentació original acreditativa de les despeses realitzades està a disposició de l'òrgan concedent, de la Intervenció General de la Generalitat i de la Sindicatura de Comptes.
Que s'ha tramès tota la informació que ha de contenir el Registre de subvencions i ajuts de Catalunya, amb relació a les subvencions i ajuts que hagi concedit l'ens local.
La declaració responsable prevista en aquest apartat, i que s'adjunta en el formulari de justificació, s'ha de presentar al Departament de Territori i Sostenibilitat, a través del canal que estableix la base 7.1 a).
18.1 El pagament de la subvenció es tramita un cop l'actuació subvencionada ha estat degudament justificada.
No obstant això, es pot preveure l'existència d'una o diverses bestretes, les quals, prèvia sol·licitud, es fan efectives en els termes, les condicions, el terminis i amb les garanties que, a aquest efecte, es determini en la convocatòria.
S'entén per bestreta qualsevol lliurament de fons que es faci amb caràcter previ a la justificació del compliment de la finalitat de la subvenció.
18.2 En el supòsit de reducció de la quantia de la subvenció previst a la base 5.3, el pagament de la subvenció es tramita per un import reduït en la mateixa proporció a la desviació pressupostària produïda entre el cost final justificat de l'actuació subvencionat/da i el cost inicialment pressupostat.
—19 Obligacions de les persones beneficiàries
Els/les beneficiaris/àries de les subvencions han de complir les obligacions que es preveuen en els articles 90 bis, 92.2.h), 92 bis i 95 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 14 de la Llei 38/2003, de 17 de novembre, general de subvencions i, específicament, les següents:
b) Dur a l'actuació subvencionada d'acord amb la memòria i el projecte presentat.
L'òrgan instructor pot acceptar la modificació proposada, dins el termini màxim de 15 dies, comptadors a partir de l'endemà de l'entrada de la proposta a l'òrgan competent del Departament de Territori i Sostenibilitat, si no comporta canvis substancials ni representa un incompliment dels requisits i condicions que estableixin aquestes bases, s'ha presentat dins del termini previst i no lesiona drets de tercers.
La proposta es considera desestimada si no s'ha notificat la resolució corresponent en el termini indicat abans, comptadors des de l'endemà de l'entrada de la proposta a l'òrgan competent del Departament de Territori i Sostenibilitat.
c) Justificar davant del Departament de Territori i Sostenibilitat en els termes i condicions que s'estableixin en la base 17.
d) Prestar col·laboració i proporcionar en tot moment la informació i la documentació que sigui demanada respecte de la subvenció concedida i sotmetre's a les actuacions de comprovació i control de l'òrgan instructor, de la Intervenció General de la Generalitat, de la Sindicatura de Comptes i d'altres òrgans competents d'acord amb la normativa aplicable i, especialment, l'article 46 de la Llei 38/2003, de 17 de novembre, general de subvencions.
e) Comunicar a l'òrgan instructor els ajuts, els ingressos o els recursos que financin l'actuació subvencionat/da, obtinguts o demanats d'altres administracions o entitats públiques o privades, nacionals o internacionals, amb posterioritat a la presentació de la sol·licitud de subvenció.
f) En el cas que el beneficiari sigui una persona jurídica, si s'han fet subcontractacions per a l'execució de l'actuació objecte de la subvenció i l'import de la despesa subvencionable supera els llindars establerts a la normativa de contractes públics per a la contractació menor, s'han de sol·licitar com a mínim tres ofertes de diferents proveïdors, amb caràcter previ a la subcontractació del compromís per a l'execució de l'actuació, tret que per les seves característiques especials no hi hagi en el mercat prou nombre d'empreses que les realitzin, o tret que la despesa s'hagi fet amb anterioritat a la concessió de la subvenció.
En el cas que l'import de la subvenció sigui superior a 60.000 euros i se subcontracti més del 20% de l'import de la subvenció, la persona beneficiària ha de presentar la documentació relativa a la subcontractació davant l'òrgan concedent de la subvenció per tal que autoritzi, amb caràcter previ, la formalització del contracte que s'hi proposi.
g) En el cas que el beneficiari sigui un ens local, si l'import de la subvenció és superior a 60.000 euros i se subcontracta més del 20% de l'import de la subvenció, ha de presentar la documentació relativa a la subcontractació davant l'òrgan concedent de la subvenció per tal que autoritzi, amb caràcter previ, la formalització del contracte que s'hi proposi.
h) Incloure el logotip del Departament de Territori i Sostenibilitat, i l'expressió "amb el suport de......................" utilitzant el logotip corporatiu del Programa d'identificació visual (PIV) editat a la pàgina web: http://www.gencat.cat/piv/descarregues/........................... en els elements informatius i de difusió de l'activitat/projecte/actuació objecte de la subvenció, si es duen a terme amb posterioritat a la concessió de la subvenció.
i) Conservar els documents justificatius de l'aplicació dels fons rebuts, inclosos els documents electrònics, mentre que puguin ser objecte de les actuacions de comprovació i control.
j) En cas d'adquisició, construcció, rehabilitació o millora de béns inventariables, els beneficiaris estan obligats a destinar-los a la finalitat concreta de la subvenció durant un període mínim de cinc anys, si els béns són inscriptibles en un registre públic, i de dos anys per a la resta.
l) En el cas de persones jurídiques a les quals s'atorgui un subvenció per import superior a 10.000 euros, comunicar a l'òrgan concedent, mitjançant declaració responsable, la informació que preveu la base 13.5 c), a l'efecte de fer-la pública, d'acord amb el que preveu l'article 15.2 de la Llei 19/2014, de 29 de desembre, de transparència, accés a la informació pública i bon govern.
m) En el cas de persones jurídiques que perceben subvencions o ajuts públics de més de 100.000 euros anuals o si almenys el 40% dels seus ingressos anuals procedeix de subvencions o ajuts públics, sempre que aquesta quantitat sigui de més de 5.000 euros, cal aplicar les obligacions de transparència que estableix el títol II de la Llei 19/2014, de 29 de desembre, de transparència, accés a la informació pública i bon govern, així com les que estableix la Llei 19/2013, de 9 de desembre, de transparència, accés a la informació pública i bon govern.
n) Complir el que preveu la Llei 17/2015, de 21 de juliol, d'igualtat efectiva de dones i homes.
o) Adherir-se als principis ètics i regles de conducta establertes en la base 4.2.
p) Els beneficiaris estan obligats a destinar la finalitat concreta de la subvenció durant un període mínim de 2 anys.
q) En el cas d'ens locals, declarar responsablement haver tramès tota la informació que ha de contenir el Registre de subvencions i ajuts de Catalunya, amb relació a les subvencions i ajuts que hagi concedit.
—21 Revocació, invalidesa de la resolució de concessió i reintegrament de les quantitats percebudes indegudament.
21.1 L'òrgan concedent quan apreciï que concorre alguna de les causes de revocació previstes a l'article 99 del text refós de la Llei de finances públiques de Catalunya, ha d'iniciar la tramitació del corresponent expedient de revocació de conformitat amb el procediment establert a l'article 100, i si la resolució del procediment conclou que s'ha produït la causa de revocació, ha d'acordar revocar totalment o parcialment la subvenció concedida, segons correspongui, i quan escaigui, també el reintegrament total o parcial de les quantitats percebudes i l'exigència dels corresponents interessos legals.
En cas d'incompliment de les obligacions que es preveuen en aquestes bases reguladores, resultarà d'aplicació el règim sancionador que preveuen la Llei 38/2003, de 17 de novembre, general de subvencions, i el text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, si aquest incompliment és constitutiu d'infracció d'acord amb la legislació esmentada, amb independència de la revocació de la resolució de concessió i de l'obligació de reintegrament total o parcial de la subvenció concedida.
En el cas que l'objecte de la subvenció inclogui el tractament de dades de caràcter personal, els beneficiaris han de complir amb la normativa corresponent, i adoptar i implementar les mesures de seguretat previstes per la Llei orgànica 3/2018, de 5 de desembre, de protecció de dades de caràcter personal i garantia dels drets digitals i el Reglament (UE) 2016/679 del Parlament i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE (Reglament general de protecció de dades) (DOUE 4.5.2016).
En tot el que no preveuen expressament aquestes bases, són aplicables les disposicions següents: el capítol IX del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre; el Decret 271/2019, de 23 de desembre, pel qual s'aprova el Reglament del Registre de subvencions i ajuts de Catalunya; l'Ordre ECO/172/2015, de 3 de juny, sobre les formes de justificació de les subvencions, modificada per l'Ordre VEH/79/2020, de 9 de juny; els preceptes de caràcter bàsic de la Llei 38/2003, de 17 de novembre, general de subvencions, i del Reglament de desplegament de la Llei esmentada, aprovat pel Reial decret 887/2006, de 21 de juliol; la Llei 26/2010, de 3 d'agost, de règim jurídic i de procediment de les administracions públiques de Catalunya; la Llei 39/2015, d'1 d'octubre, del procediment administratiu comú de les administracions públiques; l' Ordre PDA/20/2019, de 14 de febrer, sobre les condicions per a la posada en funcionament de la tramitació electrònica, i la resta de normativa aplicable.